ET Euroopa Liidu Teataja L 54/6

KOMISJONI RAKENDUSMÄÄRUS (EL) 2018/277,

23. veebruar 2018,

millega muudetakse rakendusmäärust (EL) 2015/207 seoses majanduskasvu ja tööhõivesse investeerimise eesmärgi rakendusaruannete vormi ja Euroopa territoriaalse koostöö eesmärgi rakendusaruannete vormi muutmisega, samuti eduaruannete ja auditeerimise aastaaruannete vormi muutmisega, ning millega parandatakse kõnealust määrust seoses majanduskasvu ja tööhõivesse investeerimise eesmärgi rakendusaruannete ja auditeerimise aastaaruannete vormiga

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006, (1) eriti selle artikli 111 lõiget 5 ja artikli 127 lõiget 6,

võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1299/2013 erisätete kohta, mis käsitlevad Euroopa Regionaalarengu Fondist toetuse andmist Euroopa territoriaalse koostöö eesmärgil, (2) eriti selle artikli 14 lõiget 5,

olles konsulteerinud Euroopa struktuuri- ja investeerimisfondide koordineerimiskomiteega

ning arvestades järgmist:

(1) Määruse (EL) nr 1303/2013 artikli 52 lõike 2 punktis b on sätestatud, et eduaruande eesmärk on hinnata edusamme liidu aruka, jätkusuutliku ja kaasava majanduskasvu strateegia täitmisel ja kõnealuse määruse artikli 4 lõikes 1 viidatud fondispetsiifiliste ülesannete täitmisel, osutades muu hulgas ka riigipõhistele soovitustele.

(2) Selleks et tagada vastavus määruse (EL) nr 1303/2013 artikli 52 lõike 2 punktiga b, tuleks selle hindamise korral arvesse võtta kõiki asjakohaseid riigipõhiseid soovitusi, mitte ainult uusi, nagu on sätestatud komisjoni rakendusmääruse (EL) 2015/207 (3) I lisa I osa punkti 2 alapunktis c. Seepärast tuleks rakendusmääruse (EL) 2015/207 I lisas olevat eduaruande vormi vastavalt muuta.

(3) Selleks et täpsustada aruandlusnõudeid, mis on seotud integreeritud lähenemisviisi rakendamisega territoriaalse arengu suhtes, tuleks järgmisi vorme muuta, et integreeritud territoriaalsed investeeringud oleks selgesõnaliselt loetletud: i) eduaruande vorm, mis on sätestatud rakendusmääruse (EL) 2015/207 I lisa I osas, ii) majanduskasvu ja tööhõivesse investeerimise eesmärgi iga-aastaste rakendusaruannete ja rakendamise lõpparuande vorm, mis on sätestatud kõnealuse määruse V lisa B osas, iii) Euroopa territoriaalse koostöö eesmärgi rakendamise aruannete vorm, mis on sätestatud kõnealuse määruse X lisa B osas.

(4) Määruse (EL) nr 1303/2013 artikli 50 lõikes 2 on sätestatud, et Euroopa struktuuri- ja investeerimisfondide kohta iga-aastases rakendusaruandes esitatavad andmed peavad olema seotud täielikult teostatud tegevuste ja samuti võimaluse korral, võttes arvesse rakendamise seisu, valitud tegevuste näitajate väärtustega.

(5) Aruandluskorra lihtsustamiseks, aruandlusnõuete õiguskindluse parandamiseks ja tagamaks, et seireandmed kajastavad rakendamise tegelikke edusamme täpselt, eriti mitmeaastaste või mitut projekti hõlmavate tegevuste puhul, tuleks muuta majanduskasvu ja tööhõivesse investeerimise eesmärgi raames rakendatavate kavade rakendusaruannete vormi, mis on sätestatud rakendusmääruse (EL) 2015/207 V lisas, ja Euroopa territoriaalse koostöö eesmärgi raames rakendatavate kavade rakendusaruannete vormi, mis on sätestatud rakendusmääruse (EL) 2015/207 X lisas.

(6) Määruse (EL) nr 1303/2013 artikli 70 lõike 2 punktis b ja artikli 98 lõikes 2 sätestatud summad on seotud üksnes fondidelt saadava toetusega, mitte toetuse kogusummaga. Rakendusmääruse (EL) 2015/207 V lisa „Majanduskasvu ja tööhõivesse investeerimise eesmärgi iga-aastaste rakendusaruannete ja rakendamise lõpparuande vorm“ mitmes tabelis on selle asemel osutatud toetuse kogusummale ja neid tuleks seetõttu parandada.

(7) Rakendusmääruse (EL) 2015/207 V lisa C osa „2019. aastal esitatavad aruanded ning rakendamise lõpparuanne (määruse (EL) nr 1303/2013 artikli 50 lõige 5)“ hõlmab lisaks muude aastate aruannetes esitada tulevatele elementidele elemente, mis tuleb määruse (EL) nr 1303/2013 artikli 50 lõike 5 kohaselt esitada 2019. aastal ja rakendamise lõpparuandes. Rakendusmääruse (EL) 2015/207 V lisa punkt 15 kuulub kõnealuse lisa B osasse ja teda tuleks seepärast muuta.

(8) Määruse (EL) nr 1303/2013 artikli 127 lõikes 1 on sätestatud mittestatistiliste valimite minimaalne katvus. Rakendusmääruse (EL) 2015/207 IX lisa tabeli 10.2 C veerus (tegevusauditite tulemused) on siiski sätestatud ainult „Juhuslikus valimis esinenud abikõlbmatute kulude summa“. Tabelit 12.1 tuleks seepärast parandada, lisades ühe veeru, et täpsustada nii hõlmatud tegevuse kui ka hõlmatud kulude osakaal.

(9) Rakendusmääruse (EL) 2015/207 IX lisa punkti 5.9 joonealuses märkuses 1 on sätestatud mõiste „jääkveamäär“. Siiski on tabeli 10.2 (tegevusauditite tulemused) F veeru pealkirjas antud erinev määratlus, mistõttu tuleks seda parandada.

(10) Pidades silmas määruse (EL) 2015/207 IX lisa tabeli 10.2 (tegevusauditite tulemused) C veerus tehtud parandust, millega lisatakse uus veerg juhusliku valimi katvuse kohta ning sellega seotud selgitav joonealune märkus, ning samuti kõnealuse tabeli F veeru parandust, tuleks IX lisa tabel 10.2 (tegevusauditite tulemused) selguse huvides täielikult asendada.

(11) Kavandatud meetmete kiire kohaldamise võimaldamiseks peaks käesolev määrus jõustuma järgmisel päeval pärast selle avaldamist Euroopa Liidu Teatajas.

(12) Seepärast tuleks rakendusmäärust (EL) 2015/207 vastavalt muuta ja parandada,

ON VASTU VÕTNUD KÄESOLEVA MÄÄRUSE:

Artikkel 1

Rakendusmäärust (EL) 2015/207 muudetakse järgmiselt.

1) I lisa muudetakse järgmiselt: a) I osa punkti 2 alapunkt c asendatakse järgmisega: „c) Euroopa struktuuri- ja investeerimisfondidest uute asjakohaste riigipõhiste soovituste täitmiseks antava toetuse kirjeldus.“; b) I osa punkti 5 lisatakse uus alapunkt ca: „ca) määruse (EL) nr 1303/2013 artikli 15 lõike 2 punkti a alapunkti i puhul – linnade säästva arengu investeeringute rakendamise ülevaade. <type=’S’ maxlength=7000 input=’M’>“ c) III osa punkti 11.1 pealkiri asendatakse järgmisega: „11.1 Edusammud integreeritud lähenemisviisi rakendamisel territoriaalse arengu suhtes, sealhulgas selliste piirkondade arengu suhtes, kus on rahvastikuprobleemid ning püsivad või looduslikud ebasoodsad tingimused, integreeritud territoriaalsed investeeringud, linnade säästev areng ning rakenduskava kohane kohalik arendustegevus kogukonna eestvedamisel;“.

2) V lisa muudetakse järgmiselt: a) tabeli 3A A osas asendatakse ridade pealkirjad järgmisega: „Summaarne väärtus – väljundid, mida pakuvad valitud tegevused [toetusesaajate esitatud prognoos]“ ja „Summaarse väärtus – tegevuste väljundid [tegelik saavutus]“; b) B osa punkti 14.1 pealkiri asendatakse järgmisega: „14.1 Edusammud integreeritud lähenemisviisi rakendamisel territoriaalse arengu suhtes, sealhulgas selliste piirkondade arengu suhtes, kus on rahvastikuprobleemid ning püsivad või looduslikud ebasoodsad tingimused, integreeritud territoriaalsed investeeringud, linnade säästev areng ning rakenduskava kohane kohalik arendustegevus kogukonna eestvedamisel;“.

3) X lisa muudetakse järgmiselt: a) tabeli 2 A osas asendatakse ridade pealkirjad järgmisega: „Summaarne väärtus – väljundid, mida pakuvad valitud tegevused [toetusesaajate esitatud prognoos]“ ja „Summaarse väärtus – tegevuste väljundid [tegelik saavutus]“; b) B osa punkti 11.1 pealkiri asendatakse järgmisega: „11.1 Edusammud integreeritud lähenemisviisi rakendamisel territoriaalse arengu suhtes, sealhulgas integreeritud territoriaalsed investeeringud, linnade säästev areng ning koostööprogrammi kohane kohalik arendustegevus kogukonna eestvedamisel“.

Artikkel 2

Rakendusmäärust (EL) 2015/207 parandatakse järgmiselt.

1) V lisa muudetakse järgmiselt: a) tabelis 8 „Ristfinantseerimise kasutamine“ asendatakse veerud 4–6 järgmisega: „4. 5. 6. Osakaal prioriteetsele suunale eraldatud kõigist ELi toetustest (%) (3/prioriteetse suuna ELi toetused*100) Toetusesaaja poolt korraldusasutusele deklareeritud, ristfinantseerimise raames kasutatud ELi toetuse summa (eurodes) Osakaal prioriteetsele suunale eraldatud kõigist ELi toetustest (%) (5/prioriteetse suuna ELi toetused*100)“ b) tabelis 9 „Väljaspool programmipiirkonda rakendatud tegevuse kulud“ asendatakse veerud 3–6 järgmisega: „3. 4. 5. 6. Väljaspool programmipiirkonda rakendatud tegevuses kasutamiseks ette nähtud ELi toetuse summa, mis tugineb valitud toimingutele (eurodes) Osakaal prioriteetsele suunale eraldatud kõigist ELi toetustest (%) (3/prioriteetse suuna ELi toetused*100) Toetusesaaja poolt korraldusasutusele deklareeritud, väljaspool programmipiirkonda rakendatud tegevuse kuludeks kasutatud ELi toetuse summa (eurodes) Osakaal prioriteetsele suunale eraldatud kõigist ELi toetustest (%) (5/prioriteetse suuna ELi toetused*100)“ c) punktide 14.6 ja 15 vahele lisatakse järgmine tekst, mis jäetakse välja punktide 15 ja 16 vahelt: „C OSA 2019. AASTAL ESITATAVAD ARUANDED NING RAKENDAMISE LÕPPARUANNE (määruse (EL) nr 1303/2013 artikli 50 lõige 5)“.

2) IX lisa tabel „10.2 Tegevusauditite tulemused“ asendatakse järgmisega: „10.2 Tegevusauditite tulemused Fond Rakenduskavale komisjoni antud viitenumber Rakenduskava nimetus A B C D E F G H I Summa eurodes vastavalt populatsioonile, millest valim võeti (4) Juhusliku valimi puhul auditeeritud aruandeaasta kulud Juhusliku mittestatistilise valimi katvus (5) Juhuslikus valimis esinenud abikõlbmatute kulude summa Summaarne veamäär (6) Summaarse veamäära tõttu rakendatud korrektsioonid Summaarne jääkveamäär Muud auditeeritud kulud (7) Abikõlbmatute kulude summa muudes auditeeritud kuludes Summa (8) % (9) hõlmatud tegevuse % hõlmatud kulude %

Artikkel 3

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. veebruar 2018 Komisjoni nimel president Jean-Claude JUNCKER

(1) ELT L 347, 20.12.2013, lk 320.

(2) ELT L 347, 20.12.2013, lk 259.

(3) Komisjoni 20. jaanuari 2015. aasta rakendusmäärus (EL) 2015/207, millega kehtestatakse Euroopa Parlamendi ja nõukogu määruse (EL) nr 1303/2013 üksikasjalikud rakenduseeskirjad eduaruannete, suurprojektide kohta teabe esitamise, ühise tegevuskava, majanduskasvu ja tööhõivesse investeerimise eesmärgiga seotud rakendusaruannete, vahendite haldaja kinnituse, auditistrateegia, auditiarvamuse ja auditeerimise aastaaruande vormide ning kulude ja tulude analüüsimise metoodika kohta ning kooskõlas Euroopa Parlamendi ja nõukogu määrusega (EL) nr 1299/2013 üksikasjalikud rakenduseeskirjad Euroopa territoriaalse koostöö eesmärgiga seotud rakendusaruannete vormi kohta (ELT L 38, 13.2.2015, lk 1).

(4) Veerus A viidatakse populatsioonile, millest juhuslik valim (vt määruse (EL) nr 1303/2013 artikli 127 lõige 1) on võetud, s.o deklareeritud kogukulu (nagu on osutatud määruse (EL) nr 1303/2013 artikli 137 lõike 1 punktis a ja mis vastab raamatupidamise aastaaruande 1. liite A veerus olevatele summadele), millest on maha arvatud negatiivsed valimikontrolli ühikud, kui need on olemas. Vajaduse korral esitatakse selgitused punktis 5.4.

(5) Siin viidatakse määruse (EL) nr 1303/2013 artikli 127 lõike 1 viimases lõigus sätestatud minimaalse katvuse piirmäärale, kui kasutatakse mittestatistilist valimimeetodit. 10 % deklareeritud kulude nõue viitab valimisse sattunud kuludele (allvalimite puhul on teised nõuded). See tähendab, et valim peab hõlmama vähemalt 10 % deklareeritud kuludest, aga kui kasutatakse allvalimeid, võivad tegelikult auditeeritavad kulud olla väiksemad.

(6) Summaarne veamäär arvutatakse enne seda, kui tehakse finantskorrektsioonid seoses auditeeritud valimiga või juhusliku valimi aluseks olnud populatsiooniga. Kui juhuslik valim hõlmab rohkem kui üht fondi või rakenduskava, on veerus E esitatud (arvutatud) summaarne veamäär seotud kogu populatsiooniga. Kui kasutatakse stratifitseerimist, esitatakse punktis 5.7 lisateave kihtide kaupa.

(7) Vajaduse korral viidatakse veerus H täiendava valimiga seoses auditeeritud kuludele.

(8) Selles veerus viidatakse auditeeritud kulude summale ja see tuleb täita olenemata sellest, kas kohaldatakse statistilist või mittestatistilist valimimeetodit. Kui kohaldatakse määruse (EL) nr 480/2014 artikli 28 lõike 9 kohast allvalimit, kantakse sellesse veergu üksnes kõnesoleva määruse artikli 27 alusel tegelikult auditeeritud kuluartiklite summa.

(9) Selles veerus viidatakse populatsiooniga seoses auditeeritud kulude osakaalule ja see tuleb täita olenemata sellest, kas kohaldatakse statistilist või mittestatistilist valimimeetodit.“